Βαγγέλης Πανάκης

Ο Βαγγέλης Πανάκης (8 Ιουνίου 1933 - 23 Ιανουαρίου 2017)Βιογραφικά στοιχεία στο footballzz.com ήταν Έλληνας διεθνής ποδοσφαιριστής του Παναθηναϊκού που αγωνιζόταν βασικά ως ακραίος αριστερός επιθετικός. Εργάστηκε και ως προπονητής. Το κανονικό του επίθετο ήταν Πανόπουλος, αλλά επικράτησε το Πανάκης εξαιτίας λάθους αναγραφής στο δελτίο ψωμιού την περίοδο της Κατοχής στον πόλεμο.

Ξεκίνησε το άθλημα από τον ΠΑΟ Καλογρέζας και στα 18 του έτη  μετακινήθηκε στον Παναθηναϊκό, όπου αγωνίστηκε επί 14 χρόνια. Υπήρξε ένας από τους καλύτερους επιθετικούς που αγωνίστηκαν στην ομάδα, αφού με τα 57 γκολ που σημείωσε στο πρωτάθλημα ήταν για πολλά χρόνια στις πρώτες θέσεις των σκόρερ του Παναθηναϊκού.

Γενικά στην εποχή του ο Βαγγέλης Πανάκης θεωρείτο ένας εκ των κορυφαίων ποδοσφαιριστών στην Ελλάδα.
Πήρε μέρος σε 91 αγώνες πρωταθλήματος με 57 γκολ και άλλα 22 γκολ στο κύπελλο. Συμμετείχε σε 5 αγώνες ευρωπαϊκών διοργανώσεων σκοράροντας 1 γκολ. Κέρδισε 6 πρωταθλήματα (1953, 1960, 1961, 1962, 1964, 1965) και 1 κύπελλο (1955) με τον Παναθηναϊκό. Αγωνίστηκε 14 φορές με την Εθνική Ελλάδας, από το 1954 έως το 1962 και σκόραρε 5 γκολ. Ήταν ένας γρήγορος - παρά το ότι ήταν ψηλός - ακραίος επιθετικός, με καλό σουτ και καλός με τις κεφαλιές Είχε το παρατσούκλι "μπουλντόζας".  Επειδή τότε το ποδόσφαιρο δεν ήταν επαγγελματικό δούλευε και ως υπάλληλος στη ΔΕΗ.

Εγκατέλειψε την ενεργό δράση το 1965 σε ηλικία 32 ετών λόγω σοβαρών τραυματισμών και εν συνεχεία δούλεψε για αρκετά χρόνια ως προπονητής, ενώ διετέλεσε επίσης αντιπρόεδρος του ερασιτέχνη Παναθηναϊκού και για σχεδόν είκοσι χρόνια ήταν πρόεδρος των παλαιμάχων. Αδελφός του ήταν ο επίσης επιθετικός ποδοσφαιριστής Απόστολος Πανόπουλος (1936 - 1986)soccerbase.gr (συνδρομητική στατιστική ιστοσελίδα ποδοσφαίρου του αθλητικογράφου Δημ. Τσακίρη), ο οποίος, μεταξύ άλλων συλλόγων, είχε αγωνιστεί σε υψηλό επίπεδο (Α΄ Εθνική) επί μια τριετία στον Αιγάλεω Α.Ο. (1966 - 1968) έχοντας 59 συμμετοχές (στο πρωτάθλημα) και 19 τέρματα.

 Τίτλοι 
 6 Πρωταθλήματα Ελλάδος: 1953, 1960, 1961, 1962, 1964, 1965
 1 Κύπελλο Ελλάδας: 1955
 7 Πρωταθλήματα Αθηνών: 1952, 1953, 1954, 1955, 1956, 1957, 1959

 Παραπομπές 

 Εξωτερικοί σύνδεσμοι 

 pao.gr 


Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Παναθηναϊκού
Κατηγορία:Επιθετικοί ποδοσφαιριστές